****

Lumina in viata voastra

***Foaie Parohială editată de Parohia Romano-Catolică Orșova***

***cu sprijinul părintelui paroh Pr. Dr. Davor LUCACELA***

**Nr. 27/2022 din 03.07.2022**

**Din cuprins:**

**Urmarea Domnului**

**Pag. 2**

**Hotărâre pentru credință (7)**

**Pag. 3**

**Rolul nostru in timpul sfintei liturghii (22)**

**Pag. 5**

**Trăim din credință (8)**

**Pag. 7**

|  |
| --- |
| „Isus nu oferă rețete care ne arată care este calea către Dumnezeu, după cum fac alți învățători. El însuși este calea.” – Karl Barth |

**Urmarea Domnului**

***Duminica 14 de peste an ciclul C***

**Bucurați-vă, căci numele vostru este înscris în cer.**

Astăzi Isus a pregătit pentru ucenicii săi o lecție deosebit de importantă. Nu ar trebui să lipsești de la ea. Domnul adună în jurul său pe aceia, care sunt dispuși să intre la școala lui a apostolatului practic. Și-a ales câteva zeci, dar declară, că este puțin. Secerișul lui are nevoie de mâini muncitoare. Alătură-te ascultătorilor săi. Chiar dacă nu te-ar trimite cu ceilalți *în fiecare oraș și loc,* ai nevoie să ști, pentru ce fel de *muncitori* trebuie să te rogi și cum trebuie să-i primești în casa ta. Roagă-l pe Duhul Sfânt, să nu cumva să treci cu vederea glasul lui, și să cunoști unde este locul tău.

Isus nu ascunde faptul, că misiunea sa este dificilă și pretențioasă. Presupunerea, că în lume te vor aștepta cu brațele deschise, este eronată. Mediul, în care va trebui să intri, este până acum, prin poziția lui neprietenos. Domnul te atenționează explicit, să nu te bazezi pe volumul mare de cuvinte și efortul de a putea să obții favorurile umane. Menirea ta nu este să închei cu prețul unei păci false o concesiune între oi și lupi, ci să predai adevărata *pace a lui Cristos* acelora, care sunt deschiși pentru asta.

Dar Isus cere, ca să intri și printre *lupi* ca o *oaie.* Cum trebuie să se comporte oaia printre feline? Uită de faptul, ceea ce ești și cu ce ai putea să te echipezi și să te asiguri. Poți să-ți permiți această atunci, când vei merge conștient de faptul, cine te-a trimis. Nu te gândi, dacă te așteaptă un pericol. Căci nu vei vorbi în numele tău. Mergi în locuri, *unde vrea să vină Isus însuși,* și Isus se pregătește să meargă tocmai la aceia, care au cea mai mare nevoie de el. Prin faptul, că vei asculta și *vei merge*, devii parte componentă a marelui plan a lui Dumnezeu: *Mâna Domnului va fi deasupra ta.* Acela, care vrea să aducă pe pământ *fericirea ce pe un fluviu,* se va îngriji, ca nicăieri, unde are nevoie de tine, nici ție să nu-ți lipsească, ceea ce ai nevoie pentru misiunea ta. A fi apostol al lui Isus nu este o îndeletnicire din care să trăiești. Trebuie să ai în fața ochilor o singură grijă: Să transmiți *pacea lui Cristos* și să anunți poate până la plictiseală, *că s-a apropiat împărăția lui Dumnezeu.*

Trebuie să iei în calcul, că vei întâlni și asemenea oameni, *asupra cărora pacea lui Cristos nu se poate opri.* Este vorba despre întâlnirea dintre două lumi antagoniste, între care nu există înțelegere. Nu ești competent să alegi din mesajul lui Isus doar, ceea ce ți se pare a fi acceptabil pentru toată lumea. Ești trimis între lupi, ca să le aduci pe Isus din Nazaret întreg, și nicidecum să iei cu tine duhul lor. Domnul cere explicit, ca din comportamentul tău trebuie să fie tuturor clar, că de felul pământesc al acestei lumi nu ai nimic comun, dimpotrivă, trebuie să ai grijă, ca din duhul său să nu-ți lipsească nimic. Întreaga ta *laudă este doar în crucea Domnului nostru. Lumea pentru tine trebuie să fie răstignită, la fel ca și tu pentru lume.* Acelora, care te vor refuza, pentru că aparții în întregime lui Cristos, trebuie să le fie transmis, fără echivoc, că sunt la intersecție și se expun unui mare pericol.

Domnul te trimite de asemenea și în locuri, unde inimile flămânzesc și așteaptă darul lui Dumnezeu. Câți sunt? O mie, o sută, douăzeci sau poate chiar unul? Aceasta nu este grija ta. Nu născoci, cum să-i abordezi. Dacă va fi nevoie și te pui cu totul la dispoziția Domnului în așa fel, încât să nu-i stai cu îngâmfarea și mândria ta, te poate folosi, pentru ceea ce se numește miracol.

Cele mai mari miracole se derulează în inima celor eliberați de puterea *demonilor, care trebuie să se supună* nu ție, nici cuvântului tău, ci doar *numelui lui Isus.* Și tu ești dator lui pentru faptul, că ești al lui. Ce merit ai avut tu, că a venit mesagerul lui la tine și a găsit ușa deschisă? Asemenea har nu este un motiv suficient, ca să te dăruiești fără rezerve împărăției lui? Realitatea, că poți avea acum odată pentru veșnicie un loc la dreapta lui, este motivul pentru o asemenea bucurie, că nu ai nevoie, ca să-l cauți în altă parte, în final nici în faptul, că vei lua în calcul succesele tale, cum reușești *să învingi toate forțele dușmanului.*

Și de aceea cu inima plină de haruri mergi fără frică printre lupi și povestește-le despre această bucurie, care te-a întâlnit într-un chip atât de nemeritat: *Veniți și vedeți faptele lui Dumnezeu, vreau să vă povestesc, ce a făcut Domnul pentru sufletul meu. Nu a refuzat rugămintea mea și nu mi-a refuzat dragostea[[1]](#footnote-1)* Din gura ta să se reverse, ceea ce inima ta este plină. Să fie așa și va fi așa chiar dacă ceilalți ar râde de tine. Doar faptul, că ai motiv și curaj, să-l lauzi cu bucurie pe Domnul, este o dovadă clară, că împărăția lui Dumnezeu s-a apropiat. Cine s-ar teme? Chiar dacă te-ar ucide cu pietre pentru aceasta, vei merge la locul pregătit pentru tine, unde de acum deja *este înscris numele tău.*

Doamne, *cât de minunate sunt lucrările tale. Pentru mărirea puterii tale toți dușmanii tăi te vor cinsti. Tot pământul să te adore.[[2]](#footnote-2)*

***Sursa: Světlo, nr. 27/2007, pag. 3***

*HOTĂRÂRE PENTRU CREDINȚĂ“*

(7)

 Jan Chlumský

2012

**Temerile păcătosului în fața lui Dumnezeu**

și împreună cu aceasta și fuga în fața chemării apar în motivarea respingerii credinței chiar pe ultimul loc. Apar doar acolo, unde omul știe de existența lui Dumnezeu și invitația lui. Depind de acestea însă și înclinațiile spre o viață păcătoasă, amintită aici pe primul loc. Omul știe, că „*nimeni nu poate sluji la doi domni. Fie că pe unul îl va neglija, și altul îl va iubi, sau va fi alături de primul și pe al doilea îl va disprețui. Nu putem sluji lui Dumnezeu și mamonei”[[3]](#footnote-3)*

Mulți oameni, pentru că se iubesc pe ei înșiși, se face scala de măsuri a tuturor lucrurilor, luptă împotriva conștiinței proprii. Nu știe să se stăpânească, de aceea nu-și dorește să ducă o viață în curăția inimii, nu poate practic să aibă nevoie de Dumnezeu, care în repetate rânduri îi impune niște cerințe. Îi este incomod și pentru că știe, că împreună cu conștiința existenței lui Dumnezeu nu ar putea să trăiască în liniște ca până acum, se prinde, „ca un pai care se scufundă”, de declarația, că Dumnezeu nu există și de aceea, ceea ce vede el singur, că nu poate exista. Părerea lui se străduiește să o întărească prin faptul, că vrea să o impună forțat și altora.

**Căutarea altui sens al vieții**

Sensul vieții îl putem căuta în virtutea iubirii și în Dumnezeu sau în iubirea de sine. Cu alte cuvinte în Iubire sau în egoism.

Din alegere, apoi decurge și comportamentul față de propriul corp, dacă devine instrument pentru slujirea altora sau va sluji nevoilor proprii. Viața nu este alba-neagră, ci este plină de căutări, a multor hotărâri și de aceea și aici oscilează. În esență însă este vorba de diferențe de bază, care vor dezechilibra una dintre părți. Dragostea și amorul propriu sunt oponente.

Omul vine pe lume cu înclinația moștenită pentru egoism. După naștere este cu totul dependent de alții și ar trebui să se maturizeze în dragoste – pentru viață, pentru alții și pentru Dumnezeu. Pentru o misiune atât de pretențioasă are nevoie de un ajutor activ. Aceasta este harul lui Dumnezeu și educația. Atâta timp cât este înconjurat de educatori, care nu pot oferi ceea ce și lor le-a lipsit și sprijină egoismul, cu accentul asupra îngâmfării, auto eficientizare, „trebuie să fii mai bun decât alții, să ai mai multă….” – este vorba de o educație pentru satisfacerea nevoilor proprii și prin aceasta și spre obiceiuri care se repetă, altele decât acelea care depind de hotărârea pentru credință.

Hotărâtor pentru credință este răspunsul la întrebarea, ce ne poate aștepta după moarte: dacă viața veșnică sau nimicnicia. Dacă duc o viață cu Dumnezeu sau în iad, sau cel mult o viață pasivă, neinfluențabilă. În primul caz, dacă alegem viața cu Dumnezeu, trebuie să începem prin credință, să trăim cu el deja aici pe pământ. Credința ne este subiect pentru depășirea obstacolelor, care ne sunt puse. În al doilea caz, dacă ar trebui să ne aștepte neantul sau nimicnicia, asupra căruia nu am avea nici o influență, nu ar fi un motiv să trăim astfel, încât să renunțăm din dragoste la ceva. Și ar fii totuna, dacă am trăi într-un stil egoist al animalelor „rupe ce poți”. Doar că mintea și conștiința omului ne spun, că dreptatea celui mai puternic aparține doar animalelor, pe care omul trebuie să le depășească cu mintea sa și o voință controlabilă.

În ce își are originea problema binelui la hotărârea pentru credință…? – În problema învierii din morți, în problema vieții veșnice.

Apostolul Pavel în Scrisoarea 1 către Corinteni tratează această problemă și răspunde: *„Iar dacă nu există înviere din morți, nici Cristos nu a înviat! Însă dacă Cristos nu a înviat, zadarnică este predica noastră și zadarnică este credința voastră. Iar noi suntem găsiți martori falși ai lui Dumnezeu pentru că dăm mărturie împotriva lui Dumnezeu (spunând) că l-a înviat pe Cristos, pe care nu l-a înviat, de vreme ce morții nu învie. Căci dacă morții nu învie, nici Cristos nu a înviat., iar dacă Cristos nu a înviat, credința voastră este zadarnică și voi sunteți în păcatele voastre, iar cei care au adormit în Cristos au pierit. Și dacă ne-am pus speranța în Cristos numai în viața aceasta, suntem cei mai de plâns dintre toți oamenii. Dar acum, Cristos a înviat din morți, fiind începutul (învierii) celor adormiți”[[4]](#footnote-4)*

Faptul, că, Cristos a înviat din morți confirmă, că Dumnezeu este și că a fost trimis ca răscumpărător. Fără învierea din morți a lui Cristos și al celor decedați nu există iertarea păcatelor, nici mântuirea veșnică. Dacă nu ar fi înviat din morți nu este Dumnezeu și nu poate nimănui nici să-i dea îndreptățirea datorită morții lui. Dar Cristos a înviat și învierea sa din morți are o legătură necesară cu învierea tuturor, care sunt uniți cu el. În aceasta există sensul credinței și speranța noastră în mântuire.

Sf. Pavel în versetul 3-7 a acestui capitol 15, dă mărturie, că Cristos a murit pentru păcatele noastre, a fost înmormântat și a treia zi a înviat din morți, în concordanță cu predicțiile Sfintei Scripturi. În același timp atenționează, că Cristos li s-a arătat apostolilor, chiar a mâncat cu ei, și despre faptul că a fost văzut (înaintea ridicării la cer) de mai mult de cinci sute de martori dintr-o dată. Pavel face referire și la realitatea, că majoritatea martorilor în timpul redactării scrisorii trăiesc.

Această publicație nu este apologetică, rândurile ei nu sunt destinate vre-unei documentări, ci pentru a ne gândi la o hotărâre liberă, așa cum o vrea Dumnezeu.

**BINELE ȘI RĂUL**

Această temă a fost tratată în articolul „După cortina misterului durerii” și aici este vorba de conștientizarea, că pe lângă hotărârea pentru credință este necesară însușirea bunelor obiceiuri sau a virtuților, victoria asupra contrariilor, care sunt binele și răul.

După depășirea răului, pe lângă rolul virtuții cel mai important este ajutorul Duhului Sfânt și rugăciunea, care presupune unirea cu Dumnezeu și prin aceasta manifestarea de bază a credinței.

1. **Rolul virtuții**

Prin virtute conform catehismului se înțelege o dispoziție fermă și durabilă de a face binele. Este vorba de poziția interioară manifestată prin obișnuințe pozitive. Sf. Toma de Aquino a scris: „*Virtutea nu este nimic altceva decât o utilizare corectă a voinței libere.”*

Dacă vorbim despre credință, speranță și iubire ca despre trei virtuți dumnezeiești, le numim astfel, pentru că *„originea lor, motivul și obiectul nemijlocit este însuși Dumnezeu. Sunt date omului haruri sfințitoare și îl fac capabil de viață” (CBC 384)*

Sf. Grigore din Nisa când spune: „*Viața trăită în virtuți își originea în faptul, că devenim asemănători lui Dumnezeu”* se gândești cu siguranță la cuvintele lui Isus: *„Voi însă să fiți desăvârșiți, la fel cum Tatăl vostru ceresc desăvârșit este.” (*Mt 5,48). Virtuțile sunt destinate să fie calea spre Dumnezeu. Conform explicațiilor teologului dominican R.M. Dacic, Isus prin aceste cuvinte a exprimat, că „niciodată nu vom atinge limitele, la care am putea spune ajunge” și asta înseamnă fără măsură (nu cunosc măsuri). P. Dacic în același timp atenționează, că niciodată nu vom atinge profunzimile cunoașterii lui Dumnezeu și rigurozitatea iubirii lui Dumnezeu. Însă prin însușirea virtuților lui divine, omul are posibilitatea să obțină participarea la viața cu Dumnezeu, pe care, în plinătatea ei o obțin sfinții din ceruri.

Pe lângă cele trei virtuți dumnezeiești se vorbește despre patru virtuți cardinale (cardinalis= important) sau de bază. Fiecare dintre acestea presupune virtutea principală, pentru una dintre patru grupuri. Denumirea și o anumită încadrare a fost consemnată de-a lungul anilor a diferiților învățători, anumite diferențe neesențiale. Virtutea morală, în faza ei naturală o poate avea orice om printr-o strădanie proprie.

**(va continua)**

**22. RUGĂCIUNEA EUHARISTICĂ**

Ştiţi oare, de câte ori spunem amin în timpul sfintei liturghii? Nu contează, că nu ştiţi. Important este să ştiţi, care amin este cel mai important din întreaga sfântă liturghie, şi pe care, Biserica pune cel mai mare accent.

La sfârşitul rugăciunii euharistice preotul ridică încă o dată formele sfinte şi declară că ,prin Cristos cu Cristos şi în Cristos este întreaga cinste şi mărire a Tatălui. Şi întreg poporul răspunde A M I N. Preotul a terminat marea rugăciune de mulţumire, a recunoscut pe Tatăl şi pe Fiul în unire cu Duhul Sfânt – şi noi pecetluim această mărturisire prin manifestarea acordului nostru, prin semnătura noastră. Preotul a prezentat marea mărturisire de credinţă şi laudă lui Dumnezeu – şi noi semnăm împreună cu el acea chartă a credinţei prin AMIN-ul nostru. Susţinem ceea ce a spus preotul aici.

Deci AMIN- ul nostru să răsune în biserică ca un tunet la fel ca pe timpul sfântului Ieronim. Spunea nu demult cineva: „Urmăresc expunerile despre sfânta liturghie cu interes, pentru că mă miră mereu, câte nu am ştiut despre aceea, la care particip din copilăria mea. Dar din când în când am în cap şi câteva semne de întrebare. La orele de religie am învăţat, că sfânta liturghie este jertfă. „Jertfa sfintei liturghii” – astfel se anunţa în biserică. Şi dumneavoastră aţi vorbit despre liturghie ca despre o amintire a eliberării noastre, o ceremonie de mulţumire, ca un ospăţ. Ce este realmente sfânta liturghie? Este aici vreun accent principal, esenţa, de care se ţin ceilalţi?”

O asemenea întrebare a căzut bine în expunerea noastră privind sfânta liturghie, cu toate că subiectul reflecţiilor noastre ,nu este partea teologică a liturghiei, ci formele participării noastre active la sfânta liturghie, rolul nostru. Dar, bine pot participa numai acolo, unde le este clar, despre ce este vorba.

Despre ce este vorba?

Sfânta liturghie este un diamant şlefuit. În funcţie de partea dinspre care te uiţi la el, străluceşte întotdeauna cu o nouă scânteie surprinzătoare. Viaţa umană şi viaţa Domnului Isus Cristos străluceşte în acest mister al credinţei tot atât de variat în funcţie de faptul, din care parte îl accesezi. Unii se apropie de el în ideea sacrificiului, alţii a răscumpărării noastre, ceea ce înseamnă a eliberării noastre, alţii aud vocea Domnului surprinzător de bine în cuvântul lui Dumnezeu, alţii trăiesc comuniunea cel mai mult în timpul ospăţului la masa Domnului.

Pe drumul spre miezul liturghiei un punct de vedere îl completează şi dezvoltă pe altul; dar exprimarea completă şi epuizarea completă a misterului Euharistiei este imposibilă.

Un drum fiabil, cum să trăim mai profund în misterul sfintei liturghii, este meditaţia. Şi marea rugăciune euharistică, care se întinde începând de la pregătirea darurilor şi până la sfânta împărtăşanie, este o mare ocazie pentru aceasta. Dacă ne întrebăm la fiecare parte a sfintei liturghii, cum să participăm mai activ, mai eficient, atunci aici este locul să spunem: meditează.

Ce înseamnă aceasta? Asculţi torentul de cuvinte ale rugăciunii euharistice şi prinzi mintea ta la acea poziţie a diamantului, care şi astăzi luminează, care şi astăzi îţi sună vie şi aproape.

La început preotul trezeşte, trezeşte din somn pentru o atentă urmărire prin chemarea: Domnul să fie cu voi! Sus inimile!” şi răspunsul nu sună: „Atunci bine, noi le ridicăm” –ci „Deja le avem la Domnul.” Atunci să intrăm împreună cu preotul în însuşi miezul rugăciunii euharistice – este vorba de Isus Cristos, dar se adresează Tatălui? Cuvintele de încheiere şi gesturile rugăciunii marelui preot subliniază acest drum cu Fiul spre Tatăl: preotul ridică Trupul Domnului Isus sus spre Tatăl şi spune: „Prin Cristos, cu Cristos şi în Cristos, ţie Doamne Dumnezeule Atotputernic, toată cinstea şi mărirea – în unire cu Duhul Sfânt în toţi vecii vecilor.”

Canonul liturgic este o mare rugăciune de mulţumire. O spune preotul, dar în numele întregului popor. Este mulţumita care-l preamăreşte pe Tatăl şi pe Fiul său – şi astfel fericit şi învingător trebuie să sune, când o cântăm. Să răsune ca nişte aplauze de entuziasm, prin care astăzi se întâmpină musafirul invitat.

Prezentarea, prezenţa Musafirului se realizează la transformare. Cuvintele transformării desigur nu sunt nişte formule fermecate cu putere magică, prin care preotul îl poate îndupleca oricând pe Isus să fie „prezent.”

La actul transformării se manifestă credinţa noastră, că iubirea lui Dumnezeu schimbă întreaga lume şi pe fiecare cine crede în ea. Şi viaţa fiecăruia dintre noi, în contact cu această iubire transformatoare se schimbă: şi noi ne schimbăm în oameni, care ca şi Isus se sacrifică pentru alţii, trăiesc în dragoste.

Cum este prezent Domnul în Euharistie? Desigur, nu la modul că în acea pâine s-ar ascunde micuţul Isus. Cum altfel? Eu nu ştiu precis ,dar nu contează. Este prezent, a spus-o el şi eu îl cred. Simt acea putere a cuvântului creator al Creatorului lumii: Dumnezeu a spus „Să fie” – şi a fost. Aceasta îmi ajunge. Că este misterios? Nu mă miră deloc, căci aici mă apropii de misterul fiinţei lui Dumnezeu. Aici, ne întâlnim cu Cristos, care vrea să mă unească cu mântuirea sa, care vrea să-mi atribuie o cotă din contribuţia sa, din victoria sa asupra morţii!

Este o întâlnire sacramentală cu Creatorul meu. De aceea, primul cuvânt după transformare sunt cuvintele preotului: „Misterul credinţei!” şi răspunsul, care este un fel de Credo prescurtat – mărturisirea de credinţă: „Moartea ta o vestim Doamne, şi învierea ta o mărturisim până când vei veni…”

Dar nu v-a săgetat acel special: „moartea ta o vestim?” Moartea celor dragi nu o vestim – de vestit se vesteşte întotdeauna o veste bună! Vedeţi, este bine să ascultăm atât de sensibil fiecare cuvânt şi să-l medităm, numai astfel ni se vor deschide tezaurele liturghiei noastre. Aici, realmente se vesteşte moartea ca o veste bună: moarte din dragoste, - moartea, pe care moartea a învins-o.

Oricând participăm la solemnitatea euharistică – sfânta liturghie – accesăm un spaţiu, unde ni se vesteşte o mare iubire. De aceea conciliul a putut să declare, că celebrarea euharistică este apogeul întregii vestiri a Evangheliei (Decretul despre preoţie).

La transformare, întreaga comunitate şi credincioşii individuali participă într-un mod dublu: - În respect şi bucurie conştientizează, că Domnul sacrificat şi înviat este aici, printre noi. Ne gândim la el în duh şi strigăm cu sfântul Toma: „Domnul meu şi Dumnezeul meu!”

- Al doilea mod de participare la transformare este şi mai profund: şi noi ne transformăm aici. Devenim trupul misterios a lui Cristos. Coparticipăm la sacrificiul lui Cristos, cu Domnul mergem, în iubire, să ne jertfim pentru mântuirea lumii. Ne gândim la oamenii, care ne-au fost dăruiţi în dragoste, şi mulţumim pentru ei.

De ce îngenunchem în timpul transformării?

În multe locuri ale Evangheliei se spune, că oamenii cădeau în genunchi în faţa lui Isus. Acum este momentul potrivit şi pentru noi. Chiar dacă în acel moment ne-ar lipsi adevăratele cuvinte pentru rugăciune, îngenuncherea este o rugăciune elocventă cu întregul trup.

De ce preotul, după consacrare, ridică Trupul Domnului?

Cu siguranţă, fără ezitare, veţi răspunde: ca să ne putem închina lui! – Şi veţi avea dreptate. Dar mai este aici un alt doilea sens al acestui gest, mai profund. Preotul prezintă darurile de jertfă lui Dumnezeu: Tată, iată, Fiul tău ţi se jertfeşte pentru noi – primeşte-ne şi pe noi odată cu el!

Întreaga rugăciune euharistică – de la prefaţă până la Tatăl nostru – am putea-o numi de fapt rugăciunea de masă, rugăciunea înainte de masă, înaintea sfintei împărtăşanii.

Împărtăşania începe cu Tatăl nostru, dar despre aceasta altădată. Acum rămânem concentraţi la misterul credinţei, la urmarea a ceea ce este necesar în sfânta liturghie.

***Sursa:*** [***www.fatym.com***](http://www.fatym.com)

**8. Planurile mele – Planurile lui Dumnezeu cu mine**

Poate cunoaşteţi această veche parabolă evreiască:

Nepotul rabinului Baruch se juca cu prietenul de va-ți ascunselea. S-a ascuns bine şi aştepta. Când aşteptarea a fost foarte lungă, a ieşit şi a constatat, că prietenul său nu l-a căutat deloc şi a plecat. Plângând, băieţelul s-a dus să se plângă bunicului despre prietenul său rău. „Vezi” i-a spus bunicul „şi Dumnezeu păţeşte la fel: M-am ascuns şi nimeni nu mă caută.”

Acel incognito a lui Dumnezeu, poate astăzi este altul decât în timpurile trecute, dar se poate găsi acelaşi Dumnezeu ca şi înainte.

Nu vă lăsaţi convinşi, că în ziua de azi oamenii sunt mai puţin credincioşi. Cu siguranţă ştiţi, de câtă statornicie este nevoie, dacă eşti singurul din clasă care merge la biserică. Nu suntem mai puţin credincioşi, mai puţin statornici. Numai că noi astăzi nu ştim să vorbim despre credinţa noastră, nu ştim să ne susţinem liniştiţi credinţa. Suntem dezorientaţi şi deseori ne simţim însinguraţi. Nu ştim foarte bine să-l vedem pe Dumnezeu în evenimentele cotidiene ale unei zile obişnuite, nu ştim să-l căutăm pe Dumnezeu. Da, să-l căutăm, pentru că Dumnezeul nostru este Dumnezeu ascuns, care vrea, să-l căutăm şi să-l găsim cu o mare bucurie.

De ce atâţia tineri îşi găsesc astăzi alinarea în alcool, droguri, terminând în puşcării? Nu trebuie să căutăm răspunsul îndelung: Nu şi-au găsit scopul vieţii lor. Nedumerirea lor şi lipsa lor de ţel este urmarea a faptului, că nu l-au găsit pe Dumnezeu.

Fiecare automobilist trebuie să înveţe service-ul de bază al automobilului său. Fiecare bunicuţă ştie, de ce are nevoie floarea ei din fereastră, pentru a înflori frumos. Numai oamenilor tineri, care încep să trăiască, unii educatori încearcă să-i convingă, că nu au nevoie de instrucţiuni de utilizare de la „producătorul” vieţii umane – cele zece porunci ale lui Dumnezeu – nu au nevoie să le cunoască.

Creştinul nu trebuie să trăiască fără scop ca un animal. Creştinul îşi poate acorda viaţa sa cu planurile lui Dumnezeu.

În Vechiul Testament citim, că în pragul pământului făgăduit, Dumnezeu derula planul vieţii poporului lui Dumnezeu. În esenţă aceasta este valabil în pragul vieţii şi pentru fiecare om tânăr al zilelor noastre:

„Iată, ţi-am pus în faţă astăzi viaţa şi binele şi moartea şi răul. Dacă-l vei iubi pe Domnul Dumnezeul tău, vei umbla pe căile lui şi vei lua în seamă poruncile lui, vei trăi. Domnul te va binecuvânta. – Dacă însă inima ta se va întoarce de la Dumnezeu, te vei lăsa condus şi te vei închina altor dumnezei, nu vei trăi mult, vei dispărea cu totul.

Ţi-am pus în faţă viaţa şi moartea, binecuvântarea şi blestemul. Alege deci. De asta depinde viaţa ta şi lungimea zilelor tale.” (Dt 30,15-20).

Astfel spune cuvântul lui Dumnezeu, înscris cândva înainte cu trei mii de ani. Şi cum simte acestea omul de azi, cum le trăieşte?

Creştinii tineri şi-au scris cândva pe tabloul de anunţuri al parohiei:

„Tinereţea este o problemă grandioasă.

Toţi strigă astăzi, peste tot răsună:

cu cât mai departe cu atât tineretul se strică mai mult!

Cine i-a dat proiectul pentru aceasta?

Cine i-a dat o expertiză rea?

Cine i-a dat numele de huligani?

Cine i-a tras din drum în mocirlă,

în nopţile beţivilor sfârşind în durere?

Pe Dumnezeu l-aţi tăiat din dicţionar –

pe acela, ce este Creatorul a tot ce a apărut,

pe acela, care spre bine ne conducea cu sfaturi,

pe acela, ce a murit ucis de trădare.

Pe Dumnezeu l-aţi luat oamenilor tineri

ce compensare ne-aţi oferit?

Omul, care a ieşit din mâna lui Dumnezeu,

singur îşi fabrică arme pentru moartea sa.

De fapt de ce mai trăieşte omul,

când veşnicia este doar utopie?

De ce să trăim bine, să ne ferim de păcat,

de ce să ai credinţă necunoscând îngâmfarea?

Căci de nu va fi înviere din morţi,

nu va fi nici contabilizare.

Însă atenţie tată, dacă ai copil,

trebuie să-l protejezi din zori.

Seara este târziu să urli şi pentru păreri de rău,

că fiul a devenit o puşlama.

Mai întâi priveşte cerul

înainte de a-i răpi copilul lui Dumnezeu.

Viaţa fără Dumnezeu nu este viaţă

este doar o amărâtă de vieţuire.”

Sunt oameni, care aleargă după orice sfat de sănătate din reviste, îşi fac rost de ceaiuri de sănătate şi diete.

Cu ce se vor scuza în faţa judecăţii lui Dumnezeu, că nu au băgat în seamă instrucţiunile pentru o viaţă adevărată de la însuşi Creatorul vieţii? Este oare prea pretenţios şi de neexecutat? Este prea complicat, incomprehensibil? Nu este. Din cartea Deuteronomului am auzit cu ceva mai înainte: „Poruncile tale nu sunt de neînţeles pentru tine, nici îndepărtate. Cuvântul meu îţi este aproape – este pe buzele tale. Este în inima ta. Încearcă deci să le păstrezi.”

Dacă în această înnoire spirituală vom învăţa să ascultăm vocea lui Dumnezeu, dacă vom învăţa să avem încredere în conducerea Duhului lui Dumnezeu, dacă vom învăţa să ne îndreptăm cu grijile şi nesiguranţa noastră spre Dumnezeu cu aceeaşi încredere, cum se îndreaptă copilul spre tatăl său – atunci vom trăi adevărate minuni de ajutorare. Vreau să mă credeţi, că veţi evita multe neplăceri, multe depresii dacă veţi învăţa să încredinţaţi toate grijile cu încredere lui Dumnezeu. Nu ca nişte creaturi pasive, care aruncă responsabilităţile sale către alţii. Dar ca nişte copii ai Tatălui, ca ucenici ai Maestrului lor.

Desigur această poziţie copilul Tatălui, ucenicul Maestrului, trebuie să o iei tu întâi. Tu singur, personal, trebuie să te hotărăşti, pe cine vrei să recunoşti de Maestrul tău. Isus nu s-a impus în niciun fel ascultătorilor săi. Nici azi nu ademeneşte ucenicii săi cu promisiuni, convingere. Spune: „Dacă mă credeţi, rămâneţi, - sau plecaţi.” În cer sunt numai binevoitorii – nimeni nu ajunge acolo forţat.

Tu singur trebuie să te hotărăşti, dacă vrei să-ţi trăieşti viaţa fără Dumnezeu sau cu Dumnezeu.

Ca o ustensilă pentru această hotărâre Dumnezeu a dat trei cărţi ale vieţii: Natura, omul şi Biblia.

– Pentru a citi din cartea naturii suntem înzestraţi cu curiozitatea, care ne îndeamnă la a privi, la urmărire atentă. Am fost înzestraţi cu capabilitatea de a ne mira de complexitatea tuturor fiinţelor. Am fost înzestraţi cu capabilitatea să fim uimiţi de înţelepciunea în natura vie şi moartă. Am fost înzestraţi capabilitatea de a râde cu bucurie când aflăm, cât de mare şi de bun este Dumnezeul nostru.

- Apoi este aici cartea cunoaşterii: omul. Observăm, cum la un aparat desăvârşit al trupului se adaugă imaginea lui Dumnezeu – sufletul, personalitatea, caracterul. Ce performanţe excelente poate oferi omul prin intelectul, prin mintea sa. Ce lucruri mari poate realiza prin voinţa sa fermă, când dacă este motivat în adevăratul sens. Ce lucru mare este libertatea sa umană, prin care se poate debarasa de impedimentele, care îi îngreunează facerea de bine.

O a treia carte a cunoaşterii este Biblia, cuvântul lui Dumnezeu revelat. Este plină de relatări privind destinele omului. Este scrisoarea de la Tatăl adresat mie şi ţie, adevărata carte a vieţii.

Când începi să citeşti această carte a vieţii, nu o vei termina niciodată, pentru că treptat, vei înţelege tot mai profund, de ce Isus a spus cutare sau cutare, de ce a făcut cutare sau cutare. Dar dubiile tale şi lipsa de înţelegere nu va fi nicio premieră mondială. Însuşi Mama lui Isus nu a înţeles câte ceva, dar a păstrat cuvintele Lui în inima sa. Acum înţelege totul. Şi tu vei înţelege. Dar întâi trăieşte din acestea!

În Evanghelie vei cunoaşte, care sunt planurile lui Dumnezeu cu tine: „Este voinţa Tatălui, ca fiecare, care vede Fiul şi crede în el, să aibă viaţa veşnică.”

Merită, să încetezi să trăieşti căldicel. Merită să încetezi a fi creştin numai cu jumătate de obligaţii, numai duminică la biserică.

Merită, să cauţi imaginea creştinismului de azi în lume, în viaţa de fiecare zi. Să întrebi, cum ar apăra natura ameninţată fără sfântul Francisc astăzi. Cum ar prelua orfanii din familiile dezbinate sfânta Elisabeta, sfânta Agneta a Cehiei? Cum ar purta dezbaterile sale cu marxiştii şi ateiştii sfântul Toma de Aquino?

Merită, să depui eforturi pentru reglarea planurilor noastre de viaţă cu planul lui Dumnezeu. Imediat. Azi.

Domnul nostru ne spune: „Mergi încă azi şi lucrează la via mea.”

**S u b i e c t d e d i s c u ţ i i:**

Ce este aceea viaţa veşnică? Fără probleme a pune pariu că nouăzeci la sută din creştini cred, este ceea ce vine după moarte, în „acea” lume. Este o neînţelegere. Viaţa veşnică, este viaţa continuă. Nu de abia după timpul uman, dar deja în el, acum.

Este copia veşniciei în clipa de faţă, aşa cum scrie în Evanghelie: „Aceasta este viaţa veşnică, ca să te cunoască pe tine, Dumnezeule, şi pe acela, pe care l-ai trimis, Isus Cristos.” – Deci, în momentul în care omul leagă un contact cu Dumnezeu, începe viaţa lui veşnică.

Viaţa efemeră şi viaţa veşnică nu sunt deci două segmente, care se succed una după cealaltă, ci două straturi, care merg una deasupra celeilalte şi împreună. Nu că viaţa trupească ar fi rea, asta nu. Dar e puţină. Om înseamnă mai mult decât numai digestie şi uzură. O atare viaţă curând va cădea în plictiseală şi lipsă de plăcere. Omeneşte trăieşte acela care participă la neîntrerupta creaţie a lumii, cine ajută Împărăţia lui Dumnezeu în bine.

Această viaţă, viaţa împreună cu Dumnezeu, nu ne-o poate lua moartea. Aceasta este baza speranţei şi optimismului omului credincios.

În tinereţe, această idee nu joacă un rol atât de important, dar cu cât îmbătrâneşte omul, cu atât ascultă vestea despre viaţa veşnică, cu atât mai mult se bucură de ea. Când murea poetul francez Charles Peguy, prietenii săi l-au întrebat, cum se simte. A răspuns: „Sunt foarte curios de viaţa în Dumnezeu. Sunt nerăbdător!”

Vedeţi, dacă omul cunoaşte sensul şi ţelul vieţii, nu se teme de moarte.

Ce se crede prin aceea, că cineva este creştin numai „cu jumătate de obligaţii?”

Creştini pe deplin suntem tocmai duminică în biserică. Dar în zilele de lucru? Câte sunt orele, pe care le trăim fără Dumnezeu, la fel ca şi vecinii noştri necredincioşi.

Duminică celebrăm fericita sfânta liturghie în faţa lui Domnului, dar abia ieşiţi pe uşa bisericii afară în lumea cotidiană, rămânem fără unirea cu Dumnezeu. În munca noastră cotidiană, în discuţiile la micul dejun, în nervozitatea care ne cuprinde când îl vedem pe bunicul plângăcios, până la momentul distracţiei comune nu primim nimic din ceea ce am trăit în clipe de evlavie la biserică.

Simţiţi şi voi la fel? Şi pe voi vă deranjează? Nu este posibil să fie credincios un anumit număr de ore pe săptămână. Ori suntem creştini pretutindeni şi întotdeauna, sau de loc.

Astăzi nu-i mai ajunge nimănui numai evlavia din biserică, avem nevoie de evlavie în mijlocul lumii de azi, peste tot, unde trăim. Astăzi nu ne suntem suficienţi cu creştinismul, doar cu jumătate de obligaţii. Fie da – sau nu.

**Așteptăm sugestiile, criticile și comentariile Dumneavoastră, la adresa de e-mail:** [**monimex\_f@yahoo.com**](mailto:monimex_f@yahoo.com) **Tel.: 0722 490 485**

***Dacă aveți adresă de e-mail, puteți să o transmiteți și vi se pot trimite pe e-mail aparițiile acestei Foi Parohiale.***

**TOTUL ESTE G R A T U I T!!!**

Traducerea: Iosif Fickl

Corectura: Maria Fickl

1. Compară cu Ps 66 psalmul responsorial [↑](#footnote-ref-1)
2. Ps 66,3-4 [↑](#footnote-ref-2)
3. Mt 6,24 [↑](#footnote-ref-3)
4. 1Cor 15,13-20 [↑](#footnote-ref-4)